section_heading: Povezanost s Europskim prvenstvom
paragraph_text: Uz završnicu Lige nacija u kojoj sudjeluju reprezentacije lige A, bit će i četiri doigravanja (eng. play-off) sa sličnim formatom. Pobjednici skupina svih liga će igrati u polufinalima doigravanja. Ako je pobjednik skupine osigurao sudjelovanje na prvenstvu redovnim kvalifikacijama, tada će sljedeća najbolje plasirana reprezentacija iz ukupnog poretka te lige (koja također nije osigurala nastup na prvenstvu) igrati u polufinalu. Ako je u ligi, broj reprezentacija koje nisu osigurale sudjelovanje na prvenstvu, manji od četiri, onda se ta slobodna mjesta dodjeljuju reprezentacijama iz niže lige. Pobjednici polufinalnih utakmica igraju finale doigravanja, a četiri pobjednika finalnih utakmica doigravanja svake lige osiguravaju sudjelovanje na Europskom prvenstvu uz ostalih 20 reprezentacija.